Diari Oficial de la Generalitat Valenciana


Sumari del DOGV 6375, del 13-10-2010 (2010/11397)

RESOLUCIÓ de 29 de setembre de 2010, de la Secretaria Autonòmica d'Educació de la Conselleria d'Educació, sobre eleccions a consells escolars de determinats centres docents no universitaris sostinguts amb fons públics, de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6375

Data del DOGV
:   13-10-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/11640


Data del document
:   29-09-2010

Organisme emissor
:   Conselleria d'Educació

Tipus de document
:   Resolució

Correcció d'errades

RESOLUCIÓ de 29 de setembre de 2010, de la Secretaria Autonòmica d'Educació de la Conselleria d'Educació, sobre eleccions a consells escolars de determinats centres docents no universitaris sostinguts amb fons públics, de la Comunitat Valenciana. [2010/11984]
La Llei Orgànica 2/2006, de 3 de maig, d'Educació, en el títol V, capítol III, secció 1ª, article 126, regula la composició del consell escolar dels centres docents públics, en substitució del títol II de la Llei Orgànica 9/1995, de 20 de novembre, de Participació, Avaluació i Govern dels Centres Docents.
Per la seua banda, la disposició final primera, apartat 8, de la Llei Orgànica 2/2006, dóna una nova redacció a l'apartat 1 de l'article 56 de la Llei Orgànica 8/1985, reguladora del Dret a l'Educació, en la qual la composició del consell escolar dels centres privats concertats.
Els decrets 233/1997 i 234/1997, de 2 de setembre, del Govern Valencià, pels quals s'aproven els reglaments orgànics i funcionals de les escoles d'Educació Infantil i dels col·legis d'Educació Primària, i dels instituts d'Educació Secundària, així com l'Orde de 22 d'octubre de 2007, de la Conselleria d'Educació, per la qual s'adapten les normes contingudes en el Decret 233/1997, de 2 de setembre, del Consell, pel qual s'aprova el Reglament Orgànic i Funcional de les Escoles d'Educació Infantil i dels Col·legis d'Educació Primària, referides a la composició dels consells escolars dels centres d'Educació Especial de la Comunitat Valenciana (DOCV 5630/31.10.2007) autoritzen la Conselleria d'Educació, en les seues disposicions finals primeres, a desplegar el que es disposa en estos i a regular totes aquelles qüestions que es deriven de la seua aplicació.
Per Orde de 10 d'octubre de 1997, de la Conselleria de Cultura, Educació i Ciència, es regulen les eleccions dels consells escolars dels centres públics docents no universitaris de la Comunitat Valenciana i es dicten normes per a la seua celebració.
Per Orde de 10 d'octubre de 1997, de la Conselleria de Cultura, Educació i Ciència, s'adapten als centres docents públics de Formació de Persones Adultes les normes sobre composició dels consells escolars contingudes en els decrets 233/1997 i 234/1997. Així mateix, per Orde de 14 de juny de 2000, de la Conselleria de Cultura i Educació, es regula la implantació dels programes formatius dirigits a la formació de persones adultes establits en els annexos I i III del Decret 220/1999, de 23 de novembre, del Govern Valencià, i es dicten instruccions per a l'organització i el funcionament dels centres públics de Formació de Persones Adultes de la Comunitat Valenciana.
Per Orde de 10 d'octubre de 1997, de la Conselleria de Cultura, Educació i Ciència, es va regular la constitució i designació dels òrgans de govern dels centres docents concertats, en desplegament de la disposició final primera 4 de la Llei Orgànica 9/1995 de la Participació, l'Avaluació i el Govern dels Centres Docents.
Per Orde de 31 de juliol de 1998, de la Conselleria de Cultura, Educació i Ciència, es regulen les seccions dels instituts d'Educació Secundària de la Comunitat Valenciana.
Per Orde de 10 de maig de 1999, de la Conselleria de Cultura, Educació i Ciència, s'adapten les normes contingudes en el Decret 233/1997 als col·legis rurals agrupats.
El Decret 90/1986, de 8 de juliol; el Decret 241/1993, de 7 de desembre, i el Reial Decret 1815/1993, de 18 d'octubre, són d'aplicació específica a les Ensenyances de Règim Especial.
El Decret 105/2001, de 12 de juny, del Govern Valencià, crea l'Institut Valencià per al Desenrotllament de l'Educació a Distància.
Per Orde de 12 de setembre de 2002, de la Conselleria de Cultura i Educació, s'establix l'organització i el funcionament de l'Institut Valencià per al Desenrotllament de l'Educació a Distància (IVADED).
Per a l'adequat desenrotllament del procés electoral, és convenient dictar instruccions que precisen determinats aspectes de les normes que el regulen.
En virtut d'això, fent ús de les autoritzacions concedides per les disposicions finals de les ordes de 10 d'octubre de 1997 esmentades i de l'atribució de funcions efectuada per Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, la Secretaria Autonòmica d'Educació resol:
Primer. Convocatòria
El dia 25 de novembre de 2010 se celebraran les eleccions dels membres dels consells escolars que es constituïsquen per primera vegada, així com les eleccions corresponents a les renovacions parcials dels consells escolars dels centres docents no universitaris sostinguts amb fons públics de la Comunitat Valenciana, i en aquells els consells escolars dels quals hi haja vacants que corresponguen a la totalitat de llocs d'algun sector, referits en el preàmbul de la present resolució.
Segon. Composició dels consells escolars
1. Centres públics docents no universitaris
1.1. La composició dels consells escolars dels centres públics docents no universitaris de la Comunitat Valenciana serà la que es detalla en l'annex I.
1.2. La renovació de la primera mitat dels consells escolars dels centres públics docents no universitaris es realitzarà en els termes previstos en l'annex II.
1.3. La renovació de la segona mitat dels consells escolars dels centres públics docents no universitaris es realitzarà en els termes que preveu l'annex III.
1.4. En els col·legis d'Educació Primària l'alumnat del tercer cicle d'Educació Primària estarà representat en el consell escolar en els termes que establix l'article 31 del Reglament Orgànic i Funcional dels col·legis d'Educació Infantil i Primària.
1.5. En els centres específics d'Educació Especial i en aquells que tinguen aules especialitzades, formarà part també del consell escolar un representant del personal d'atenció educativa complementària.
1.6. Sense perjuí del que s'ha indicat en l'apartat 1.4 i d'acord amb el que s'establix en l'apartat 1 de la disposició transitòria segona del reglament abans mencionat, en els col·legis d'Educació Primària on s'impartisca provisionalment el primer cicle de l'Educació Secundària Obligatòria, l'alumnat matriculat en este cicle educatiu participarà amb un alumne o alumna en el consell escolar.
Així mateix, en este cas, s'incrementarà en un tant el nombre de representants del professorat com el dels pares i mares dels alumnes matriculats en el primer cicle de l'Educació Secundària Obligatòria.
L'elecció d'ambdós representants s'efectuarà en el mateix acte en què es trien els altres membres del consell escolar, però de manera que la candidatura quede individualitzada com a representant addicional.
Els alumnes que podran ser elegits membres del consell escolar amb veu i vot són únicament a partir del primer curs d'Educació Secundària Obligatòria.
En cap cas podrà ser elegit un alumne que haja sigut objecte de sanció per conductes greument perjudicials per a la convivència del centre durant el curs en què tinga lloc la celebració de les eleccions.
2. Centres concertats
2.1 La composició dels consells escolars dels centres concertats serà la prescrita en l'article 56 de la Llei Orgànica 8/1985, de 3 de juliol, reguladora del Dret a l'Educació (LODE), en la redacció donada per la disposició final primera, apartat 8, de la Llei Orgànica 2/2006, d'Educació (LOE). Serà, així mateix, aplicable a la composició i renovació parcial dels consells escolars dels centres concertats l'Orde de 10 d'octubre de 1997 de la Conselleria de Cultura, Educació i Ciència, sobre constitució i designació dels òrgans de govern dels centres concertats, sempre que no contravinga el que disposa l'esmentada disposició final primera, apartat 8, de la Llei Orgànica 2/2006.
2.2 En els centres específics d'Educació Especial i aquells que tinguen aules especialitzades, formarà part també del consell escolar un representant del personal d'atenció educativa complementària.
2.3 En el nivell de secundària els dos representants dels alumnes cal entendre'ls referits a partir del primer curs de l'Educació Secundària Obligatòria.
2.4 Així mateix, la composició dels centres concertats en Educació Infantil que es constituïsquen per primera vegada serà la prevista en l'article 56.1 de la LODE, igual que la resta de centres concertats. No obstant això, si no hi haguera un nombre suficient de representants d'algun dels sectors, es reduirà el nombre d'alumnes en cada un, i es respectarà en tot moment la proporcionalitat que entre els distints sectors establix l'esmentat precepte.
Tercer. Juntes i meses electorals
1. La composició de les juntes i meses electorals dels centres públics docents no universitaris s'ajustarà al que disposa l'article 33 del Reglament Orgànic i Funcional de les Escoles d'Educació Infantil i dels col·legis d'Educació Primària, en l'article 35 del Reglament Orgànic i Funcional dels Instituts Educació Secundària, i en l'article 19.1 del Decret 90/1986, pel qual s'aprova el Reglament dels Òrgans de Govern dels Centres públics d'Ensenyances Especialitzades i següents.
2. La composició de les juntes i meses electorals dels centres concertats s'ajustarà al que disposa l'annex de l'Orde de 10 d'octubre de 1997, de la Conselleria de Cultura, Educació i Ciència, sobre constitució i designació dels òrgans de govern dels centres concertats.
Quart. Vot per correu
1. Els electors podran emetre el seu vot per correu o mitjà semblant, a l'empara de l'article 47 del Reglament Orgànic i Funcional de les escoles d'Educació Infantil i Col·legis d'Educació Primària i de l'article 47.3 del Reglament Orgànic i Funcional d'Educació Secundària, referits als centres públics i segons el que disposa l'Orde de 10 d'octubre de 1997 de la Conselleria de Cultura, Educació i Ciència, sobre constitució i designació dels òrgans de govern dels centres concertats.
2. Atés que la finalitat d'este procediment de votació és aconseguir la major participació possible, les juntes electorals han de determinar les regles a què s'ha d'ajustar el vot per correu o mitjà semblant a este, que faciliten al màxim l'exercici del dret al vot, al mateix temps que quede assegurat el secret del vot i la identificació de l'elector (per mitjà de missatger, familiar o mandatari que entregue el sobre tancat a la mesa electoral, o mitjà semblant).
Quint. Propaganda electoral
1. Els directors dels centres permetran als candidats que puguen donar a conéixer les seues propostes electorals. En especial, als candidats dels sectors de pares i alumnes es facilitaran locals per a reunions. Els membres de les associacions o organitzacions de pares i alumnes podran accedir als centres per a exposar els programes de les seues respectives organitzacions.
2. En tot cas, les activitats a què es referix l'apartat anterior es duran a terme en l'horari que determine la direcció del centre, sense que puga alterar-se el normal desenrotllament de les activitats acadèmiques.
Sext. Model de formularis
1. S'aproven els formularis inclosos en l'annex IV per a la constitució de la Junta Electoral, presentació de candidatures i actes dels consells escolars. Així mateix, s'aprova el calendari orientatiu inclòs en l'annex V.
2. No obstant això, seran vàlids i tindran ple efecte els documents del procés electoral que, sense ajustar-se a estos models, continguen els elements essencials requerits pel vigent ordenament jurídic.
Sèptim. Eficàcia
La present resolució produirà efectes a partir de l'endemà de la seua publicació en el Diari Oficial de la Comunitat Valenciana.
La present resolució no és definitiva en via administrativa i contra esta es podrà interposar recurs d'alçada davant del conseller d'Educació, en el termini d'un mes, comptat de l'endemà de la seua publicació, d'acord amb el que establix l'article 115 de la Llei 30/92 de 26 de novembre, de Règim Jurídic de les Administracions Públiques i del Procediment Administratiu Comú.
València, 29 de setembre de 2010.- La secretària autonòmica d'Educació: Concepción Gómez Ocaña.
ANNEX I
COMPOSICIÓ CONSELLS ESCOLARS CENTRES PÚBLICS

\* S'estarà al que disposa l'article 126.5 de la LOE. Amb veu però sense vot: En instituts amb 2 o + famílies professionals o amb el 25% de FP: 1 representant organització empresarial o entitat laboral.
En el CEED: 1 representant proposat per les organitzacions empresarials de la Comunitat Valenciana. La composició del consell escolar dels CRA serà la prevista en l'Ordre del 10 de maig de 1999.
ANNEX II
RENOVACIÓ PRIMERA MEITAT CONSELLS ESCOLARS CENTRES PÚBLICS


\* S'estarà al que disposa l'article 126.5 de la LOE.

ANNEX III
RENOVACIÓ SEGONA MEITAT CONSELLS ESCOLARS CENTRES PÚBLICS




\* S'estarà al que disposa l'article 126.5 de la LOE.
ANEXO I
COMPOSICIÓN CONSEJOS ESCOLARES CENTROS PÚBLICOS

\* Se estará a lo dispuesto en el artículo 126.5 de la LOE. Con voz pero sin voto: En institutos con 2 ó + familias profesionales o con el 25% de FP: 1 representante organización empresarial o entidad laboral.
En el CEED: 1 representante propuesto por las organizaciones empresariales de la Comunidad Valenciana. La composición del consejo escolar de los CRA será la prevista en la Orden de 10 de mayo de 1999.
ANEXO II
RENOVACIÓN PRIMERA MITAD CONSEJOS ESCOLARES CENTROS PÚBLICOS




\* Se estará a lo dispuesto en el artículo 126.5 de la LOE.
ANEXO III
RENOVACIÓN SEGUNDA MITAD CONSEJOS ESCOLARES CENTROS PÚBLICOS




\* Se estará a lo dispuesto en el artículo 126.5 de la LOE.ANNEX V
CALENDARI ORIENTATIU D'ACTUACIONS
Actuacions i calendari d'eleccions a consells escolars de centres docents no universitaris sostinguts amb fons públics.
- El director o directora elabora els censos electorals.
- El director o directora organitza el sorteig de components, titulars i suplents, de la junta electoral, que aprovarà els censos electorals.
- Constitució de la junta electoral: fins al 19 d'octubre de 2010.
- La junta electoral fixa el termini d'admissió de candidatures dels diferents sectors.
- Publicació de la llista provisional de candidats: fins al 17 de novembre de 2010.
- Termini per a possibles reclamacions a la llista provisional de candidats: fins al 18 de novembre de 2010.
- Termini per a resoldre la junta electoral les possibles reclamacions : fins al 19 de novembre de 2010.
- Eleccions : el 25 de novembre de 2010.
- Proclamació dels candidats electes: fins al 1 de desembre de 2010.
- Remissió de l'acta de proclamació de candidats electes a la Direcció Territorial d'Educació: en el termini de 24 hores a partir de la proclamació.
- Sessió constitutiva del nou/renovat consell escolar: fins al 10 de desembre de 2010.